Fjöldi starfandi í fiskeldi Fjöldi skv. staðgreiðsluskrám Fjölgun starfa hefur verið mun meiri vegna sjókvíaeldis en eldis í ferskvatni á undanförnum árum . Atvinnutekjur í fiskeldi eftir svæðum Í milljónum króna á verðlagi ársins 2018 Heildaratvinnutekjur í fiskeldi námu um 3.360 milljónum króna árið 2018 samanborið við 3.140 milljónir árið á undan . Nemur aukningin rúmlega 7% að raunvirði milli ára sem er í takti við þróun í fjölda starfandi , en þeim fjölgaði um tæp 7% . Hafa atvinnutekjurnar í fiskeldi fjórfaldast á föstu verðlagi frá árinu 2008 , sem rímar vel við þann vöxt sem verið hefur í greininni . Sjá má að vægi fiskeldis á landsbyggðinni er margfalt meira en á höfuðborgarsvæðinu , en að jafnaði hefur mátt rekja um 81% atvinnutekna í fiskeldi til tekna á landsbyggðinni á þessu tímabili . Hlutdeild atvinnutekna í fiskeldi af heildaratvinnutekjum eftir svæðum Mikill munur er á vægi atvinnutekna í fiskeldi af heildaratvinnutekjum eftir landshlutum . Vestfirðir skera sig verulega frá öðrum landshlutum , en þar eru umsvif fiskeldis hvað mest . Rekja má um þriðjung atvinnutekna af fiskeldi á landinu öllu til fiskeldis á Vestfjörðum , eins og sjá má á næstu mynd . Hafa atvinnutekjur í fiskeldi á svæðinu sautjánfaldast að raunvirði frá árinu 2008 til ársins 2018 . Stóðu þær undir 4,2% af atvinnutekjum á Vestfjörðum á árinu 2018 samanborið við einungis 0,3% árið 2008 . Umsvif fiskeldis á þennan kvarða eru næstmest á Suðurnesjum og svo á Austurlandi . Atvinnutekjur í fiskeldi eftir svæðum í milljónum króna á verðlagi ársins 2018 Umsvif fiskeldis eru langmest á Vestfjörðum og voru atvinnutekjur þar af fiskeldi rúmlega 1.040 milljónir króna á árinu 2018 . Þar af mátti rúmlega 87% teknanna rekja til atvinnutekna í fiskeldi á sunnanverðum Vestfjörðum . Á því svæði er fiskeldi þriðja stærsta atvinnugreinin á kvarða atvinnutekna , á eftir atvinnutekjum í sjávarútvegi og opinberri stjórnsýslu . Miðað við Vestfirði alls eru atvinnutekjur af fiskeldi í áttunda sæti af 19 atvinnugreinum , en þar er sjávarútvegur langstærstur . Atvinnutekjur í fiskeldi eru næsthæstar á Suðurnesjum en þar á eftir kemur höfuðborgarsvæðið . Miðað við myndina á undan og þessa hér má sjá jafnframt sjá að verulegur munur er á milli hlutdeild atvinnutekna á einstökum landsvæðum og svo fjárhæð atvinnutekna . Endurspeglar það mismunandi atvinnuhætti á milli svæða .